Li Îranê bi dehan hezar kesan beşdarî di xwenîşandana rikeberîyê de kir
Bi dehan hezar kesên ku piştevanîya berbijarê hilbijartina serokkomarîyê Mîr Huseyn Musewî dikirin roja çarşembîyê li Tehran kom bûn di
Ev hilbijartina ku serkeftineke girîng da destê serokkomar Mahmud Ahmedînejad ji şoreşa Îslamî ya li sala 1979 heta niha bûye egera mezintirîn nerazîbûneke gelerî. Televizyona ya Îranê dibêje jiber tundûtûjîya paş hilbijartinê heyşt kes hatine kuştin. Komeleyên ku piştevanîya rêzdar Ahmedînejadê tundrê dikin herwisa xwenîşandanên mezin pêk anîn. Karbidestên hikumetê dibêjin rêzdar Ahmedînejad di hilbijartinên roja eynîyê de 63% dengan bi destve anîye û Mîr Huseyn Musewî jî 34% dengan bi destve anîye. Bi dehan hezar kesên ku piştevanîya berbijarê hilbijartina serokkomarîyê Mîr Huseyn Musewî dikirin roja çarşembîyê li Tehran kom bûn di xwenîşandaneke din ya mezin de bo dîyar kirina nerazîbûna xwe li hember hilbijartina heftîya buhurî ya miştûmir li ser. Gelek ji wan xwenîşanderan potikên kesk, ku di hilbijartinê de rengê bizava rêzdar Musewî bû, li qevdik û serên xwe girêdabûn. Xwenîşander pankart û nivîsan nîşan didan belê bi giştî bêdeng bûn da ku nîşan bidin ev xwenîşandan bi rengekî aştîyane ye. Rêzdar Musewîyê ku reformxwazek e, roja pêncşembîyê daxwaza xwenîşandaneke din kir jibo ku karbidest encamên hilbijartinê wek pûç rabigihînin ku bi gotina wî ev encam"hîleyeke cihê şermê bû." Di daxuyanîyekê de li ser malpera xwe wî ji piştevanên xwe xwest ku li mizgeftan kom bibin an jî xwenîşandanên aştîyane bikin bo bîranîna kesên di tundûtûjîyên paş hilbijartinê de hatine kuştin. Roja çarşembîyê Supayê Pasdaranên Îranê kontrola li ser dezgehên ragihandinê zêdetir kirin û gefe li hin malperan kirin ku heke ew "nerazîbûnê" zêdetir bikin ew dê rêya qanunî li dij wan bi kar bînin. Wek beşek ji vê tepeser kirina dezgehên ragihandinê, Rojnamevanên Bêsînor (Reporters Without Borders), rêxistineke azadîya çapemenîyê dibêje ji roja eynî heta niha bi kêmîve 11 rojnamevanên Îranî hatine girtin. Di vê navê de komeleyên mafên mirovan dibêjin gelek endamên rikeberîyê di van rojên dawîyê de hatine girtin ku hin ji wan eve ne: Îbrahîm Yezdî, sekreterê giştî yê partîya qedexe kirî, Partîya Bizava Azadî û Nehzadî Azadî ku dibêjin li nexweşxaneke li Tehranê hatîye girtin.